এ এক অন্য ভুবনে সানি লিওন। এবার ক্রিকেট টিমের মালকিন হলেন সানি। বক্স ক্রিকেট লিগে চেন্নাইয়ের হয়ে ‘চেন্নাই সোয়েগার’ নামে একটি টিম কিনেছেন সানি। সেলিব্রিটিদের নিয়ে আয়োজিত বক্স ক্রিকেট লিগে সানির টিমে কারা থাকবেন? শোনা যাচ্ছে, সংগ্রাম সিংহ, মৌনি রায়ের মতো অভিনেতারা রয়েছেন সানির দলে। কিন্তু হঠাৎ বক্স ক্রিকেট লিগে দল কিনলেন কেন সানি লিওন? দেশের অন্যতম জনপ্রিয় নায়িকা বলেন, ‘‘ আমি ছোটবেলা থেকে খেলাধুলো পছন্দ করি। ফুটবল আমার পছন্দের খেলা। ছোটবেলায় আমি ফুটবলও খেলেছি।’’ শুধু ফুটবল নয়, ভলিবল, বাস্কেটবলও খেলেছেন সানি। সানি বলছেন, ‘‘ ক্রিকেট ভালবেসে বড় হয়েছি। ভারতের মানুষ ক্রিকেট ভালবাসেন। ক্রিকেটের সঙ্গে জড়িত থাকলে মানুষের সঙ্গে আমার যোগাযোগ আরও বাড়বে। তাই ক্রিকেট টিম কেনার সিদ্ধান্ত নিয়েছি।’’
আরও পড়ুন
কেন সানি লিওন ‘খোরাক’ নন? বলিউড জানাচ্ছে ৫টি কারণ
সানি-সঙ্গে স্বর্গবাস
সানি ভুবন ভরা